สวัสดีครับ ที่หนังอันฑะมีตุ่มแข็งๆ ขึ้นไม่เจ็บ ถ้าไม่ได้ไปบีบคันบ้างบางครั้ง เป็ตตุ่มกลมๆมีสีออกขาวๆเหลืองๆครับอยากรู้ว่ามันคืออะไรแล้วจะรักษาด้วยตัวเองครับ มีวิธีไหม
สวัสดีค่ะ Waruch Kruwanตุ่มที่บริเวณอวัยวะเพศชายมีสาเหตุได้จาก1.เริมที่อวัยวะเพศ - มาด้วยตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัส2.หูดเช่นหูดหงอนไก่ หูดข้าวสุก - จะมีลักษณะจำเพาะ เป็นโรคติดต่อทางเพศสัมพันธ์หรือการสัมผัสเช่นกัน3.รูขุมขนอักเสบ - จะเจ็บได้เล็กน้อย ถ้าเป็นใหญ่มากอาจมีตุ่มหนอง4.ผื่นผิวหนังอักเสบจากการแพ้หรือการสัมผัส -มักมีอาการคันร่วมด้วย และมีประวัติสัมผัสสบู่หรือน้ำหอมในกรณีนี้การให้ได้การวินิจฉัยที่แน่นอนจำเป็นต้องพบแพทย์เพื่อเห็นรอยโรคจริง และถ้าเป็นตุ่มน้ำที่ลักษณะคล้ายเริม แพทย์อาจสะกิดเอาน้ำในตุ่มไปตรวจเพิ่มเติมค่ะการดูแลตัวเองเบื้องต้น ไม่ไปแกะตุ่ม เพราะอาจทำให้มีการติดเชื้อเพิ่มขึ้น หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเองเพราะยังไม่ทราบการวินิจฉัย รักษาความสะอาดบริเวณอวัยวะเพศด้วยการล้างน้ำเปล่า หลีกเลี่ยงการใช้สบู่ถูโดยตรง ถ้าคันมาก สามารถรับประทานยาแก้แพ้แก้คันได้หากตุ่มมีขนาดใหญ่ขึ้น บวม แดง เจ็บ หรือลุกลามไปที่อื่นๆ มีเลือดหรือหนองไหลจากตุ่ม มีปัสสาวะแสบขัดหรือหนองไหลจากอวัยวะเพศร่วมด้วย ควรรีบไปพบแพทย์ค่ะ